สวัสดีค่ะ ต้องขอโทษทีนะคะถ้าหากหนูพิมพ์เยอะเกินไป หรืออาจจะอธิบายไม่เข้าใจบ้างในบางประโยคค่ะ คือ หนูอยากทราบว่าหนูเสี่ยงที่จะเป็นโรคซึมเศร้าหรือไม่ หรืออาจจะเป็นโรคเครียดซึ่งหนูก็ไม่อาจหาคำตอบให้ตัวเองได้เลยค่ะ หนูอายุ 23จะเข้า24ค่ะ ทำงานแล้ว ตอนนี้มีปัญหาเรื่องงาน และเรื่องเงินอยู่บ้างนิดหน่อย หนูกังวลว่าอาจจะหาเงินให้ทางบ้านไม่เพียงพอค่ะ ทั้งๆทีทหนูเองก็ทราบว่าทางบ้านไม่ได้กดดันอะไรหนูเลยสักนิด แต่หนูรู้สึกว่าหนูเป็นความหวัง แล้วชั่ว 2-3 อาทิตย์ที่ผ่านมาหนูนอนไม่หลับเลยค่ะ พยายามหลับตา ก็ไม่หลับสักที จนเวลาตี3-ตี4ของทุกๆวันหนูถึงจะหลับ และหนูชอบนอนละเมอร้องไห้ค่ะ อาทิตย์นึงประมาณ2-3 ครั้งได้ แต่หนูไม่เคยคิดที่จะฆ่าตัวตายนะคะ คิดอค่ว่าจะทำร้ายตัวเองในบางครั้ง แต่ทำได้เพียงเล็กน้อยค่ะ เพราะหนูรู้สึกเจ็บ บางครั้งก็นั้งร้องไห้คนเดียว ไม่อยากออกไปไหน เบื่อ และหงุดหงิดตลอดเวลาค่ะ หนูอยากทราบว่าอาการแบบหนูเนี่ยคือโรคซึมเศร้า หรือเครียดเกินไปไหมคะ ถ้าใช่ควรจะทำอย่างไรดี เคยคิดจะไปพบแพทย์ค่ะแต่ไม่รู้จะเริ่มต้นยังไง ถ้าไปควรจะเตรียมตัวยังไงดีคะ. หนูขอคำแนะนำทีค่ะ
สวัสดีค่ะ การมีปัญหาหลายๆอย่างในชีวิต อาจทำให้เกิดความรู้สึกเครียด ซึ่งถ้าเป็นสะสมนานๆอาจทำให้เกิดภาวะซึมเศร้า โรคซึมเศร้า หรือการเปลี่ยนแปลงทางอารมณ์ได้ การแก้ปัญหาและตั้งสติเป็นทางออกที่ดีที่สุดค่ะแต่หากยังมีปัญหาเรื้อรัง จนทำให้ความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อาจจัดว่าเป็นโรคซึมเศร้าได้ ควรไปพบจิตแพทย์เพือประเมินอาการ และรับการรักษาอย่างเหมาะสม ซึ่งอาจเป็นแค่ระยะที่เป็นมาก จนกว่าทุกอย่างจะดีขึ้นสามารถแจ้งแพทย์ตามที่เขียนมาได้เลย ไม่ต้องกลัวหรือกังวลไปนะคะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น